Diari Oficial de la Generalitat Valenciana


Sumari del DOGV 9206, del 02-11-2021 (2021/10020)

RESOLUCIÓ de 28 de setembre de 2021, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en el procediment selectiu per a l'ingrés en el cos de catedràtics de Música i Arts Escèniques, convocat per l'Ordre 15/2016, de 3 de maig, de la Conselleria d'Educació, Investigació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10002


Data del document
:   28-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 28 de setembre de 2021, de la directora general de Personal Docent, per la qual, en execució de sentència, s'inclou un aspirant en la llista de persones seleccionades en el procediment selectiu per a l'ingrés en el cos de catedràtics de Música i Arts Escèniques, convocat per l'Ordre 15/2016, de 3 de maig, de la Conselleria d'Educació, Investigació, Cultura i Esport. [2021/10972]  
  
Per l'Ordre 15/2016, de 16 de maig, de la Conselleria d'Educació, Investigació, Cultura i Esport (DOGV 7786), es va convocar procediment selectiu d'ingrés al cos de catedràtics de Música i Arts Escèniques, en el qual va participar Juan Ignacio Rodes Biosca per l'especialitat de Guitarra.  
El senyor Rodes Biosca va recórrer en alçada el llistat de persones aspirants seleccionades per l'especialitat de Guitarra, recurs que va ser desestimat per la Resolució de 8 de març de 2017, del director general de Centres i Personal Docent, i contra aquesta va interposar recurs contenciós administratiu davant el Tribunal Superior de Justícia de la Comunitat Valenciana, el qual va dictar sentència núm. 312/2020, d'11 de maig de 2020, en la decisió de la qual afirma:  
I. S'estima el recurs contenciós administratiu núm. 16/17, interposat contra la Resolució del director general de Centres i Personal Docent de 8 de març de 2017, que va desestimar el recurs d'alçada deduït contra la llista d'aspirants seleccionats en el procediment selectiu d'ingrés, en el cos de catedràtics de Música, convocat per l'Ordre 15/2016, de 16 de maig, de la Conselleria d'Educació, Investigació, Cultura i Esport, en l'especialitat de Guitarra, resolucions que s'anul·len per ser contràries a dret.  
II. Reconéixer el dret de l'actor a ser l'adjudicatari de la plaça de Guitarra convocada per l'Ordre 15/16, de 16 de maig, amb les conseqüències administratives i econòmiques que corresponguen.  
En virtut del que s'ha exposat, resolc:  
  
Primer  
Incloure Juan Ignacio Rodes Biosca en la llista d'aspirants que han superat el procediment selectiu convocat per Ordre 15/2016, de 16 de maig, per a ingrés en el cos de catedràtics de Música i Arts Escèniques, per l'especialitat de Guitarra, amb una puntuació total de 7,6800 punts.  
  
Davant la present resolució podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.   
  
València, 28 de setembre de 2021.- La directora general de Personal Docent: M.ª Ángeles Herranz Ábalos.